Slavna revolucija (Španija)
<s>Revolucija 1868. godine (), također poznata kao Gloriosa () ili Septembarska revolucija () u historiji Španije označava revoluciju odnosno oružanu pobunu kojom je u septembru godine 1868. svrgnuta kraljica Isabella II i uspostavljen novi liberalni režim koji će kasnije biti poznat kao Demokratsko šestoljeće.</s>

<s>Iako je Isabella svoje prijestolje dugovala liberalima koji su 1830-ih u Prvom karlističkom porazili reakcionarne karliste njenog strica i dinastičkog suparnika Don Carlosa od 1843. godine, kada je nominalno stupila na prijestolje, se od njih počela sve više udaljavati, preferirajući konzervativnu Umjerenu stranku, miješajući se u rad vlade i koketirajući sa povratkom apsolutizma pod uticajem dvorske kamarile.</s><s>Zbog toga je sa vremenom postala sve omraženija, a čemu je doprinijela i sve veća nesposobnost i korupcija u španskim vladama 1860-ih.</s><s>Liberalna i radikalna opozicija je sa vremenom počela pronalaziti saveznike među umjerenjacima, kao i Liberalnom unijom koja je dominirala španskom politikom 1860-ih,a nakon izgnanstva Leopolda O'Donnella ostala bez vođe.</s>

<s>Signal za početak revolucije bila je pobuna mornaričkih oficira u luci Cadiz, kojoj su se priključili generali Serrano i Prim.</s><s>Serrano je sa svojim trupama krenuo na Madrid i porazio Isabelline lojaliste u bitci kod Alcolee 28. septembra, nakon čega je Isabella pobjegla u Francusku.</s><s>Uspostavljena je nova Privremena vlada koja je odlučila da će Španija ostati ustavna monarhija, ali da novi monarh više neće biti iz dinastije Bourbon nego demokratski izabran od Parlamenta.</s><s>Nakon pokušaja da nađu adekvatnog kandidata, novim kraljem je postao italijanski princ Amedeo od Savoje; njegova smrt je 1873. godine dovela do proglašenja kratkotrajne Prve španske republike, čiji je slom doveo do Bourbonske restauracije.</s><s>No, umjesto Isabelle se na prijestolje vratio njen sin Alfonso.</s>

<s>1868
Historija Španije</s>

